cyanic-selkie/wikianc huggingface dataset:
Ulkomaankirjeenvaihtaja (elokuva)
Käsikirjoitus
Saksan hyökkäys Puolaan 1. syyskuuta 1939 sai Wangerin muuttamaan käsikirjoitusta uudelleen. Wanger palkkasi The March of Time -uutiselokuvasarjan tekijät John Layn ja John Meehanin parantamaan käsikirjoitusta ja suunnitteli pääosiin Claudette Colbertia ja Charles Boyer'ta. Wanger oli tuhlannut pelkkään käsikirjoitukseen jo 140 000 dollaria, eikä kuvausten alkamisesta tai ensi-iltapäivämäärästä ollut vielä tietoakaan. Syyskuussa Wanger ilmoitti David O. Selznickille halukkuudestaan lainata Personal Historyn ohjausta varten Hitchcockia. Selznickille tämä sopi hyvin, sillä hän oli täystyöllistetty Tuulen viemään ja Hitchcockin vielä kuvausvaiheessa olevan Rebekan vuoksi eikä hänen tarvinnut aloittaa uuden elokuvan tuotantoa heti.
Lainaussopimus oli tyypillinen tuon ajan Hollywoodille. Wanger sai käyttää Hitchcockia vain Personal Historyn tekemiseen, markkinoinnissa Hitchcockin nimen yhteydessä oli mainittava ”David O. Selznickin ystävällisellä suostumuksella” ja Selznick sai tarvittaessa Hitchcockin takaisin Rebekan lisäkuvauksiin. Lainaussumma oli 5 000 dollaria viikossa (Selznick sai 100 prosentin voiton, sillä Hitchcockin palkka oli 2 500 dollaria), ja lisäksi Hitchcockin mahdolliset bonukset oli maksettava myös Selznickille sataprosenttisina. Hitchcock aloitti Wangerilla Rebekan kuvausten jälkeen 27. marraskuuta 1939.
Tuotannonsuunnittelu
Hitchcock hankki Ulkomaankirjeenvaihtajan tuotannonsuunnittelijaksi William Cameron Menziesin, joka oli juuri saanut Oscarin Tuulen viemää -elokuvasta. Kuvauksesta vastasi Rudolp Maté, jonka puolalais-unkarilainen tausta sopi hyvin elokuvan aiheeseen. Lavastuksesta vastasi Alexander Golitzen. Menzies, Maté ja Golitzen tapasivat Hitchcockin päivittäin ennen kuvausten alkua, sillä Ulkomaankirjeenvaihtajaan kuului lähes sata kolmiseinäistä lavastetta ja sen lisäksi vielä amsterdamilainen tori, Waterloon rautatieasema, hollantilaisen tuulimyllyn kolmikerroksinen sisätila ja mereen syöksyvä lentokone sisätiloineen. Wanger oli myös muuten hyvin sallivainen tuottaja. Hitchcockilla oli näet viimeinen sana roolijaossa, tuotannonsuunnittelussa, kameroissa ja leikkauksessa.
Hitchcock olisi halunnut miespääosaan Gary Cooperin, joka kuitenkin kieltäytyi, koska Ulkomaankirjeenvaihtaja oli jännityselokuva. Myöhemmin Cooper on sanonut katuneensa kieltäytymistään. Naispääosaan Hitchcock oli ensin ajatellut Joan Fontainea, joka oli ollut Rebekan pääosassa. Selznick ei kuitenkaan suostunut lainaamaan Fontainea Wangerille. Heidän sijastaan Hitchcock joutui tyytymään Joel McCreaan ja Laraine Dayhin.
Kuvaukset
Ulkomaankirjeenvaihtaja kuvattiin 18. maaliskuuta – 29. toukokuuta 1940 välisenä aikana. Kuvausten suurimpia ongelmia oli Wangerin vaatimus käsikirjoituksen päivittämisessä vastaamaan maailmansodan tapahtumia Euroopassa. Hitchcock myötäili näennäisesti Wangerin vaatimuksia mutta kuvasi siitä huolimatta tekemättä muutoksia käsikirjoitukseen.
Walter Wangerin teki vaikutuksen Hitchcockin kyky käyttää hyväkseen varsin mammuttimaisiksi paisuneita lavasteita. Esimerkiksi sateista Amsterdamin torikohtausta varten vesi johdettiin Coloradojoesta.
Jälkituotanto
Kuvausten jälkeen Hitchcock matkusti kesäkuussa 1940 Englantiin ja yritti turhaan ylipuhua äitinsä muuttamaan Yhdysvaltoihin. Palattuaan Hitchcock kertoi Wangerille, kuinka kaikki Englannissa puhuivat mahdollisista pommituksista. Wanger halusi periaatteensa mukaisesti muuttaa elokuvan lopun vastaamaan maailman tapahtumia. Koska elokuvan ensi-iltaan oli vajaa kuukausi, uutta loppua kutsuttiin kirjoittamaan Ben Hecht, joka tunnettiin nopeasta työskentelytavastaan.
Hecht kirjoitti uuden lopun päivässä. Uusi loppu noudatti tiukasti tuotantokoodia, jonka mukaan Saksaa ei saanut mainita eikä Yhdysvaltoja saanut vaatia liittymään sotaan. Kohtaus kuvattiin 5. heinäkuuta 1940. Dramaturgisesti uusi loppu ei sovi lainkaan elokuvaan, jonka tapahtumat sijoittuvat noin kahden viikon ajalle juuri ennen Britannian sodanjulistusta Saksalle 3. syyskuuta 1939.
Ensi-ilta ja aikalaisvastaanotto
Ulkomaankirjeenvaihtajan ensi-ilta Yhdysvalloissa oli 16. elokuuta 1940, ja se sai kriitikoilta innostuneen vastaanoton. New York Timesin Bosley Crowther piti tarinaa jokseenkin epäuskottavana ja, vaikka Hitchcock hänen mukaansa kykenikin kertomaan tarinan sortumatta absurdiuteen, Ulkomaankirjeenvaihtajassa Hitchcock oli vaarallisen lähellä naurettavuutta. Crowther toteaa kuitenkin, että vain Hitchcock saattoi keittää kokoon tällaisen elokuvan ja myös onnistua siinä. Näyttelijät olivat Crowtherin mielestä hyviä Robert Benchleyä lukuun ottamatta. Kuvauksellisesti Crowther oli erityisen vaikuttunut tuulimyllykohtauksesta.
Gösta Bohman
Bo Gösta Bohman (15. tammikuuta 1911 Tukholma – 12. elokuuta 1997 Tukholma) oli ruotsalainen poliitikko. Hän istui valtiopäivillä 1958–1991 ja toimi talousministerinä 1976–1978 sekä 1979–1981. Hän oli Maltillisen kokoomuksen puheenjohtaja 1970–1981. Koulutukseltaan Bohman oli oikeustieteen kandidaatti Tukholman yliopistosta.
Bohmanin puheenjohtajakaudella maltillisen kokoomuksen kannatus kasvoi huomattavasti. Kun puolue sai vuoden 1970 vaaleissa 11,5 prosenttia äänistä, oli kannatus vuoden 1979 vaaleissa jo 20,3 prosenttia.
Hammaspaikka
Hammaspaikka on ainetta, joka asennetaan hampaaseen vaurioituneen, irronneen, tai poistetun osan paikalle. Tavallisesti paikattava vaurio on karieksen aiheuttama reikä, mutta hammaspaikka voidaan tarvita myös kuluneen, kiillevaurioisen tai lohjenneen hampaan hoitoon. Väliaikaista paikkaa käytetään juurihoidon ollessa kesken sekä silloin kun käytettävissä oleva aika ei riitä pysyvän paikan tekemiseen. Hätäpaikka on ilman lääkärin apua esimerkiksi lohjenneeseen hampaaseen laitettava kovettuva tahna, joka suojaa vauriota siihen saakka kunnes potilas pääsee hammashoitoon.
Hammaspaikka heikentää hammasta sekä lisää sen tulehdusalttiutta.
Hammaspaikkoja on tehty muiden muassa amalgaamista, yhdistelmämuovista ja kullasta, nykyisin myös keraamisista aineista. Tällä hetkellä tutkitaan hampaiden korjaamista Alzheimerin taudin hoitamiseen kehitetyn Tideglusib-lääkkeen avulla. Lääke saa hampaan keskiosan kantasolut erikoistumaan hammassoluiksi, jolloin reikä umpeutuu luonnollisella hammassolukolla. Kyseisellä menetelmällä on onnistuttu paikkaamaan onnistuneesti jo hiirten hampaita.
Amalgaamipaikkojen haittoja
Erityisesti 1980- ja 1990-luvulla keskusteltiin mahdollisista, amalgaamin aiheuttamista sairauksista. Keskusteltua käytiin myös siitä, pitäisikö amalgaamipaikat vaihtaa. Amalgaamipaikoista saatava elohopea-annos voi olla 1–3 mikrogrammaa vuorokaudessa, kun Maailman terveysjärjestön (WHO) mukaan herkimmillä yksilöillä voisi elohopea-altistuksesta aiheutua ensioireita vasta 30 mikrogramman vuorokausiannoksella. Nykytiedon valossa amalgaami katsotaan täysin turvalliseksi paikka-aineeksi, joskin elohopea-allergikot voivat saada limakalvoon kosketuksissa olevista amalgaamipaikoista limakalvomuutoksia.
Muovipaikkojen haittoja
Muovisissa hammaspaikoissa (bis-GMA = bis-fenoliglykolidimetakrylaatti ja bis-DMA = bisfenoli -dimetakrylaatti) on aineita, jotka muuttuvat bisfenoli-A:ta (BPA) sisältäviksi ollessaan kosketuksissa syljen kanssa. Tällaisista muovisista hammaspaikoista saatava BPA-altistus ajoittuu muutaman tunnin tai vuorokauden sisälle uuden paikan saamisesta ja altistus on minimaalista.
Purentafysiologia
Purentafysiologia on hammaslääketieteellinen tieteenala, joka tutkii purentaelimen rakennetta ja toimintaa sekä purennan toimintahäiriöiden purentavaivojen epidemiologiaa, etiologiaa, diagnostiikkaa ja hoitoa.
Krzywy Las (metsä)
250px|pienoiskuva|Krzywy Lasin kieroja mäntyjä. 250px|pienoiskuva|Kartta Krzywy Lasista ja lähialueista. Krzywy Las (”kiero metsä”) on oudonmuotoisten mäntyjen metsikön sisältävä alue ja luonnonmuistomerkki Puolassa Gryfinon kuntaan kuuluvassa Nowe Czarnowon kylässä. Alueen pinta-ala on noin 3 300 neliömetriä. Siellä noin sata oudonmuotoista mäntyä, joista suurin osa, noin 50–60, sijaitsee sen keskiosassa. Alueen kieroille puille on tyypillistä kaareutuminen 10–50 senttimetrin korkeudessa sivusuuntaan yhdestä kolmeen metrin pituiselle, pohjoiseen osoittavalle loivalle mutkalle, jonka päätöskohdasta ne kasvavat normaalisti ylöspäin. Kaikki alueen männyt ovat matalia, alle 15 metrin korkuisia.
Olli Halonen (muusikko)
Olli Halonen (s. 11. huhtikuuta 1975 Kitee) on suomalainen musiikintekijä, A&R-manageri ja näyttelijä.
Krzywy Las (metsä)
Krzywy Lasin männyt on istutettu todennäköisesti vuonna 1934. Syytä niiden kierouteen ei ole varmasti tiedossa, mutta ilmiön synnystä on esitetty useita erilaisia teorioita. Kannatetuimman teorian mukaan ne olisi kasvatettu tarkoituksella sivusuuntaan myöhempää rakennuskäyttöä varten, mutta toinen maailmansota olisi keskeyttänyt käsittelyn.
Olli Halonen (muusikko)
Musiikki
Olli Halonen aloitti musiikkiuransa rumpalina. Hän perusti ensimmäisen yhtyeensä Demon lapsuuden ystäviensä Tero Kinnusen ja Pasi Kankkusen kanssa vuonna 1984. Yhtye vaihtoi nimensä myöhemmin Metoyer:ksi ja mukaan liittyi tuolloin myös kitaristi Jani Ikonen. Yhtyeen vaikutteet olivat aluksi perinteisemmässä heavy musiikissa, mutta nimenvaihdoksen myötä tyyli vaihtui speed- ja trash-metalliksi.
Halosen muutettua Savonlinnaan Metoyer lopetti toimintansa ja vuonna 1989 Halonen perusti yhdessä koulukaveriensa Ville Leinosen, Jaakko Räisäsen, Pekka Erosen ja Janne Leinosen kanssa hardcore-punk–yhtyeen nimeltä V.T.H., jossa Halonen soitti kitaraa. Yhtye aloitti versioimalla YUP:n kappaleita, mutta melko pian yhtyeen jäsenet ryhtyivät säveltämään ja sanoittamaan omaa materiaalia. V.T.H. julkaisi vuonna 1991 ”Tauno Suuri” -nimisen ep:n, joka julkaistiin pienlevy-yhtiö SHJ-Recordsin kautta.
Ammattimainen musiikin tekeminen alkoi, kun Halonen perusti ystävänsä Aki Erosen kanssa DISCO –nimisen yhtyeen vuonna 1998. Halonen toimii yhtyeessä säveltäjänä, sanoittajana ja tuottajana. DISCO:n keikoilla Halonen soittaa kitaraa ja laulaa taustalauluja. Yhtyeen tunnetuimpia kappaleita ovat muun muassa ”Levottomat tuulet”, ”Ketä sinä odotat”, ”Ilkeitä Asioita”, ”Hei älä luule”, ”Tiedän että me palataan”, ”Toiseen suuntaan” ja ”Aurinko laski”.
Halonen on myös soittanut kitaraa muun muassa Nightwish –yhtyeen ”Once” albumin kappaleella ”Creek Mary’s Blood” ja toiminut kitaristina Darude:n Suomen kiertueella.
DISCO:n lisäksi Halonen on toiminut tuottajana mm. Kevin- ja Rödsögården- yhtyeiden sekä Finn Anderssonin albumeilla. Hän on myös säveltänyt ja tuottanut mainosmusiikkia useille brändeille.
Näyttelijä
Halonen on näytellyt Savonlinnan Teatterissa, Kajaanin Kaupunginteatterissa, Jyväskylän Kaupunginteatterissa, Teatteri Vanha Jukossa, Karirannan Kesäteatterissa ja ollut perustamassa Teatteriryhmä Helsinkiä.
Halonen on myös ollut mukana tv-sarjoissa Sydänjää, Kotikatu, Rikas mies, Loistavat Jerkun pojat ja Studio Julmahuvi-Jerico 2000. Elokuvarooleja Halonen on tehnyt elokuvissa FC-Venus, Matti ja Hylätyt talot, autiot pihat.
Yksityiselämä
Halonen asuu Helsingissä, on naimissa ja kahden lapsen isä. Hän on harrastanut lapsena ja nuoruudessaan mäkihyppyä, pesäpalloa ja rullalautailua. Näissä lajeissa hän on voittanut useita suomenmestaruusmitaleja. Aikuisiällä Halonen on harrastanut joogaa, aikidoa, rullaluistelua ja meditointia. Hän on kouluttautunut mindfulness-ohjaajaksi ja valmistui vuonna 2019.
Seinäjoen Jalkapallokerho-juniorit
Seinäjoen Jalkapallokerho-juniorit (SJK-juniorit) on seinäjokinen jalkapalloseura, joka vastaa Seinäjoen Jalkapallokerhon junioritoiminnasta.
Seuran alkuperäinen nimi oli Törnävän Pallo-55 (TP-55), mistä 1990-luvulta alkaen käytettiin myös lyhennettä TP-Seinäjoki. Seura pelasi kaudella 1997 Suomen korkeimmalla sarjatasolla Veikkausliigassa. Jalkapallon lisäksi seuran valikoimaan on aikoinaan kuulunut koripallo.
Seinäjoen Jalkapallokerho-juniorit toimintaan kuuluu vuonna 2019 aloitettu sähköpyörätuolijalkapallo.
Historia
thumb|150px|TP-Seinäjoen tunnus thumb|150px|Toinen TP-Seinäjoen käyttämä tunnus
Seinäjoen Törnävällä vuonna 1955 perustettu Törnävän Pallo-55 nousi useiden alasarjakausien jälkeen II divisioonaan kaudeksi 1987. Ensimmäisellä kaudellaan seura sijoittui toiseksi I divisioonaan nousseen Jaron jälkeen. TP-55 nousi I divisioonaan kaudeksi 1990, missä se pelasi neljä kautta ennen putoamista. Kauden 1993 jälkeen seura otti käyttöön nimen TP-Seinäjoki.
Kaudeksi 1996 TP-Seinäjoki nousi takaisin Ykköseen (aik. I divisioona) ja heti seuraavaksi kaudeksi Veikkausliigaan voittamalla karsinnassa Hangö IK:n yhteismaalein 8–2. Näillä kausilla TP-Seinäjokea valmensi seuraa myös pelaajana edustanut Keith Armstrong, joka ei kuitenkaan seurannut seuraa liigaan, vaan siirtyi samaan aikaan Ykköseen pudonneeseen Valkeakosken Hakaan. Veikkausliigassa seura pelasi ainoastaan kauden 1997. TP-Seinäjoki jäi sarjan toiseksi viimeiseksi ja putosi Ykköseen hävittyään liigakarsinnassa Pallokerho-35:lle yhteismaalein 7–5. Liigakauden aikana tehtiin seuran yleisöennätys, kun Seinäjoen keskuskentällä Turun Palloseuraa vastaan pelattua ottelua oli seuraamassa 3 620 katsojaa.
Liigasta putoamisen jälkeen TP-Seinäjoki pelasi Ykkösessä kaudet 1998–2002 ja Kakkosessa 2003–2007. Vuonna 2007 TP-Seinäjoki ja niin ikään Kakkosessa pelannut paikallisvastustaja Sepsi-78 päättivät yhdistää edustusjoukkueensa uuden seuran Seinäjoen Jalkapallokerhon alaisuuteen. Vanhat seurat jatkoivat pääasiassa junioriseuroina, mutta niiden oli mahdollista jatkaa myös edustusjoukkuetoimintaa alemmilla sarjatasoilla. TP-Seinäjoki pelasikin kaudet 2008–2009 Nelosessa.
Huhtikuussa 2012 seura muutti nimensä muotoon Seinäjoen jalkapallokerho-juniorit, josta käytetään lyhennettä SJK-juniorit.
TP-Seinäjoen B-juniorit voittivat SM-sarjassa hopeaa kaudella 2006 ja pronssia kaudella 2009. Hyvästä juniorityöstään seura onkin saanut Nuoren Suomen sinettiseuran luokituksen. Seuran kasvatteja ja muita seuran kautta liigaan nousseita pelaajia ovat muun muassa Mikael Muurimäki, Toni Lehtinen, Jyri Hietaharju, Janne Salli, Jyrki Saranpää, Chris Cleaver, Lasse Männikkö, Ville Pajula ja Janne Ahola.
Saavutukset
Edustusjoukkue
Massavaikutuksen laki
Kemiallisessa reaktiossa, joka etenee tasapainoon ja on palautuva (reversiibeli), vaikuttaa massavaikutuksen laki eli tasapainolaki. Tämä laki ilmaisee reaktion tasapainoa kuvaavan tasapainovakion riipuvuuden reaktion reagoivien ainesosien (tehollisista) konsentraatioista ja reaktion stoikiometriasta.
Seinäjoen Jalkapallokerho-juniorit
Saavutukset
Juniorit
Massavaikutuksen laki
Reaktioyhtälö
Massavaikutuksen lain, jonka toteennäyttivät 1800-luvun puolivälissä norjalaiset Cato Maximilian Guldberg ja Peter Waage, mukaan kemiallisessa reaktiossa ei atomaarista massaa tai kokonaisvarausta voi hävitä tai muodostua tyhjästä. Kemiallisessa yhtälössä tuotteissa pitää olla sama määrä erilaisia atomeja kuin niitä on lähtöaineissa, joten alkuaineet eivät voi muuntua kemiallisessa reaktiossa toisiksi alkuaineiksi. Kemiallinen yhdiste voi kuitenkin muuttua rakenteeltaan ja/tai koostumukseltaan kemiallisen reaktion seurauksena. Kemiassa massavaikutuksen laista johdettu stoikiometria, joka edellyttää sekä lähtöaineiden että tuotteiden tuntemisen, määrää missä suhteissa reaktion kemialliset yhdisteet reakoivat.
Kemiallinen reaktioyhtälö,A jonka vasemmalla puolella ovat lähtöaineet ja oikealla puolella tuotteet, voidaan yleisesti kirjoittaa muotoon:
Tässä on ainesosan eli lähtöaineen tai tuotteen i stoikiometrinen kerroin, ja se on negatiivinen edelliselle ja positiivinen jälkimmäiselle. Reaktiyhtälössä oleva K on reaktion (termodynaaminen) tasapainovakio. Massavaikutuksen laki pätee vain reaktion ollessa tasapainossa (tp) ja tällöin reaktion tasapainotilaa ilmaisee tasapainovakio. Sen riippuvuus reaktion ainesosista (reaktioyhtälön kirjoitetussa muodossa yhtälössä (1)) on
Hakasuluissa olevat ainesosat tarkoittavat tehokkaita konsentraatioita eli aktiivisuuksia. Laimeilla liuoksilla, kun reaktioseoksen käyttäytyminen on ideaalista, voidaan aktiivisuuksien tilalla käyttää konsentraatioita. Tällöin tasapainovakio on konsentraatiotasapainovakio K_c. Jos yhtälössä (1) kemiallisen reaktion tuotteet merkitään lähtöaineiksi ja vastaavasti lähtöaineet yhtälössä (1) tuotteitteiksi, on kyseessä tasapainovakio K^', joka on K:n käänteisarvo.
Kemiallinen reaktio ja stoikiometria
Kemiallisen reaktion tapahtuminen ilmaistaan yksiselitteisesti reaktiomäärän, \xi, avulla seuraavasti:
Reaktiomäärä on sidottu reaktion stoikiometriaan. Esimerkiksi ammoniakkisynteesissä, jonka kirjoitettu (brutto)reaktio on, 10 mol:a typpeä reagoi 20 mol:n vedyn kanssa tuottaen 5 mol:a ammoniakkia. Reaktion reaktiomäärä on sama kaikille sen ainesosille:
! scope="col" style=" width: 30%;text-align:center; color:black;"| Ainesosat ! scope="col" style=" width: 10%;text-align:center; color:black;"| N2 ! scope="col" style=" width: 10%;text-align:center; color:black;"| H2 ! scope="col" style=" width: 10%;text-align:center; color:black;"| NH3 ! scope="row" style= "width: 30%;text-align:left;"|ainemäärä alussa / mol ! scope="row" style= "width: 4%;text-align:left;"|ainemäärä lopussa / mol ! scope="row" style= "width: 4%;text-align:left;"| mol ! scope="row" style= "width: 4%;text-align:left;"| ! scope="row" style= "width: 4%;text-align:left;"|\xi mol
Toisaalta, jos kirjoitettu (brutto)reaktio on, niin.
Reaktiomäärän reaktioaikariippuvuudesta saadaan määritelmä reaktionopeudelle.
Lisätieto
A Kyseessä on kemiallinen kokonaisreaktio eli bruttoreaktio, koska tämä kirjoitettu reaktio voi koostua useasta alkeisreaktiosta.
Scott Cleverdon
Scott A. Cleverdon (s. 31. heinäkuuta 1969 Edinburgh, Skotlanti) on skotlantilainen näyttelijä, joka tunnetaan muun muassa elokuvasta Ennustus 3 – paluu Pyrielin roolistaan, sekä animaatiosarjasta Hämähäkkimies Carnagen ääniroolista. Hän on toiminut myös Obi-Wan Kenobin roolissa videopeleissä Star Wars Episode I: The Phantom Menace ja Star Wars: Episode I: Jedi Power Battles.
Cleverdon opiskeli näyttelemistä Glasgow'ssa Royal Scottish Academy of Music and Drama -koulussa. Hän on ollut naimisissa vuodesta 1994 lähtien Assumpta Sernan kanssa.
Disco (yhtye)
DISCO on vuonna 1998 perustettu suomalainen elektronisen musiikin yhtye, joka tekee melankolista, vahvasti syntetisaattoreilla ja koneilla maustettua popmusiikkia. Yhtye on julkaissut urallaan neljä studioalbumia sekä kaksi kokoelmaa.
Hugo Mantila
Hugo Mantila (11. joulukuuta 1892 – 14. lokakuuta 1957 Helsinki ) oli suomalainen jalkapalloilija.
Disco (yhtye)
DISCO:n tunnetuimpia kappaleita ovat ”Ilkeitä asioita”, ”Hei älä luule” ”Sanon sinulle”, ”Ketä sinä odotat”, ”Levottomat tuulet”, ”Tiedän että me palataan”, ”Toiseen suuntaan” ja ”Aurinko laski”. Yhtyeen toistaiseksi menestynein albumi ”Musta Sydän” löytyy edelleen Suomen kaikkien aikojen myydyimpien albumien listalta.
DISCO:n jäsenet ovat solisti Aki Eronen ja muusikko Olli Halonen. Molemmat säveltävät ja sanoittavat suurimman osan yhtyeen kappaleista. Yhtyeen levytyksillä molemmat soittavat myös pääosin kaikki instrumentit. Tuotannoista ja sovituksista suurimmalta osin vastaa Halonen, mutta yhtye on tehnyt vuosien varrella yhteistyötä myös eri tuottajien kanssa
Hugo Mantila
Mantila oli yksi Kiffenin perustajajäsenistä, ja myöhemmin urallaan hän pelasi myös Helsingin Palloseurassa. Hän voitti urallaan viisi Suomen mestaruutta – Kiffenissä 1913, 1915 ja 1916 sekä HPS:ssa 1921 ja 1922. Suomen maajoukkuetta Mantila edusti yhteensä 17 maaottelussa vuosina 1914–1924.
Disco (yhtye)
Historia
Aki Eronen (s.1976) ja Olli Halonen (s.1975) tutustuivat toisiinsa Savonlinnan taidelukiossa, jossa molemmat opiskelivat, Eronen musiikkilinjalla  ja Halonen kuvataidelinjalla. Lukioaikana Eronen liittyi myös basistiksi Halosen 1989 perustamaan V.T.H. nimiseen yhtyeeseen.
Hugo Mantila
Myös Hugo Mantilan veli Bruno Mantila oli maajoukkuetason jalkapalloilija.
Disco (yhtye)
Historia
1998 kumpikin vanhoista bändikavereista oli muuttanut Helsinkiin. Molemmilla oli tilanne, ettei musiikkikuvioita Helsingissä juuri ollut ja hetken asiaa mietittyään he päättivät perustaa uuden yhtyeen. Halonen oli juuri hankkinut tuolloin ensimmäiset syntetisaattorinsa ja Atari tietokoneen musiikintekoa varten. Yhtyeen tyyli ja kokoonpano muotoutui luontevasti synapop duoksi.
DISCO teki ensimmäiset demonauhansa Kiteellä Halosen vanhan ystävän Tero Kinnusen kanssa. Halonen oli aikanaan auttanut studion rakentamisessa ja sitä vastaan yhtye sai riittävästi studioaikaa, että saatiin aikaiseksi viiden kappaleen demo. Tuolta demolta löytyivät versiot jo kappaleista ”Hei älä luule”, ”Oon” ja ”Voinko” jotka myöhemmin päätyivät myös mukaan debyyttialbumille.
Alkuvuodesta 1999 yhtye lähestyi demonsa kanssa BMG levy-yhtiötä ja tuotantopäällikkö Asko Kallonen kiinnostui yhtyeestä siinä määrin, että tarjosi yhtyeelle levytyssopimusta. Yhtye soitti myös ensimmäiset keikkansa keväällä 1999 Savonlinnassa ja Helsingissä. Tuolloin kokoonpanossa olivat mukana myöhemmin vakituisena rumpalina DISCOn kanssa kiertänyt Sami Karttunen ja Neljä Ruusua yhtyeen rumpali Kämy Kämäräinen.
Ura
Saatuaan levytysopimuksen yhtye ryhtyi tekemään debyyttialbumiaan tuottaja Illusion Rake kanssa. Ensimmäinen kappale jota DISCO ja Illusion Rake yhdessä työstivät oli lopulta myös ensimmäiseksi singleksi valikoitunut ”Hei älä luule”. Single julkaistiin syksyllä 1999. Kappale sai paljon radiosoittoa, kuten myös seuraava single ”Ilkeitä asioita”.
Saman niminen esikoisalbumi Ilkeitä asioita julkaistiin toukokuussa 2000 ja se nousi yhdeksi viikoksi Suomen virallisen albumilistan 40. sijalle. Sitä myytiin noin 5000 kappaletta. Albumin suurimmaksi hitiksi nousi sen nimikappale, joka sijoittui parhaimmillaan singlelistan 12:nneksi ja oli 14:nneksi soitetuin radiokappale.
“Ilkeitä asioita” kappaleesta julkaistiin myös mäkihyppyaiheinen musiikkivideo, jonka ohjasi Finn Andersson. Video voitti Oulun musiikkivideofestivaalien pääpalkinnon ja hopeisen Muuvi- musiikkivideopalkinnon. Albumilta julkaistiin vielä singlet ”Oon” ja ”Voinko”. Voinko singlellä on myös mukana Ville (Darude) Virtasen  tekemä remix versio ”Oon” kappaleesta. ”Voinko” kappaleesta tehtiin myös Finn Anderssonin ohjaama musiikkivideo, jossa nähdään näyttelemässä artistit Laura Närhi ja Anna Kuoppamäki. Yhtye kiersi myös ahkerasti keikoilla vuosina 2000-2001. Keikkakokoonpanona oli tuolloin trio, jossa Erosen ja Halosen lisäksi oli mukana Sami Karttunen.
2001 yhtye aloitti työstämään toista studioalbumiaan yhdessä Illusion Raken kanssa, mutta päätyi tuottamaan itse albumin ensimmäisen singlen ”Sanon sinulle”. Sen jälkeen albumin tekoa jatkettiin tuottaja Risto Asikaisen kanssa.
Illusion Raken kanssa tehtyjä kappaleita päätyi kuitenkin mukaan tulevalle levylle. Nämä olivat ”Sinussa on enemmän” ja ”Menneisyyteen”.
Toinen albumi Musta sydän julkaistiin toukokuussa 2002 ja siitä tuli yhtyeen toistaiseksi menestynein albumi. Se oli albumilistalla yhteensä 38 viikkoa ja sitä myytiin julkaisuvuonnaan lähes 60 000 kappaletta. Jokainen levyltä julkaistuista neljästä singlestä (”Sanon sinulle”, ”Ketä sinä odotat”, ”Levottomat tuulet” ja ”Tiedän että me palataan”) nousi radioiden neljän soitetuimman kappaleen joukkoon.
Yhtye kiersi keikoilla 2002-2003 isommalla kokoonpanolla, jossa mukana olivat kosketinsoittaja Jani Pola ja rumpali Sami Karttunen.
Maaliskuussa 2004 julkaistiin Discon kolmas albumi Pitkän päivän matka yöhön. Albumi ei ollut edeltäjänsä kaltainen menestys, eikä se sijoittunut albumilistalle kuin viideksi viikoksi, parhaimmillaan 20:nneksi. Albumin menestynein singlejulkaisu oli ”Toiseen suuntaan” -kappale, joka oli parhaimmillaan toiseksi soitetuin radiokappale. Albumilta julkaistiin vielä singlet ”New York, Paris, London” ja ”Eedenistä Itään”, mutta kappaleet eivät nousseet ”Toiseen suuntaan” kaltaisiksi radiohiteiksi. Yhtye jäi elokuussa 2004 päättyneen kiertueen jälkeen määrittelemättömän pitkälle tauolle.
Yhtye aloitti valmistelemaan neljättä studioalbumiaan 2005 vanhan ystävänsä Tero Kinnusen kanssa. Aluksi tuotannosta otti vetovastuuta Halonen, mutta matkan varrella albumia  työstämään tuli mukaan myös muun muassa Kent-yhtyeen Sami Sirviö. Albumilla yhtye halusi kehittää soundiaan uuteen suuntaan ja tämä toi mukaan enemmän orgaanisia instrumenttejä. Kesäkuussa 2006 julkaistiin neljännen albumin ensisingle ”Aurinko laski”.
Kappale kasvoi isoksi radiohitiksi ja olikin peräti 21 viikkoa 50-hittiä listalla. Yhtye teki kappaleeseen myös musiikkivideon, jälleen Finn Anderssonin kanssa. Video kuvattiin Tallinnan edustalla sijaitsevassa Naissaaressa. Samalla kuvattiin video singleen ”Yhteys katkeaa”
Itse albumi Vihaa, rakkautta vai jotain muuta julkaistiin syyskuussa 2006 ja se nousi sijalle 37 Suomen virallisella albumilistalla. Yhtyeen keikkakokoonpanoon tuli tässä vaiheessa mukaan myös basisti Topi Karvonen.
Neljännen levyn jälkeen yhtye piti jälleen pidemmän tauon. Seuraava julkaisu oli vuonna 2009 julkaistu kokoelmalevy 1999–2009, jolla yhtye juhlisti kymmenvuotista uraansa.[10]
Kokoelman jälkeen yhtye vietti jälleen usean vuoden ajan hiljaiseloa, vaikkei se missään vaiheessa hajonnutkaan. Single ”Pimeällä puolella” julkaistiin toukokuussa 2015. Singlen julkaisun myötä Olli Halonen vetäytyi yhtyeestä hänen siviilityökiireidensä vuoksi. Eronen julkaisi vielä yksin kaksi singleä.
2019 Eronen ja Halonen aloittivat kaikessa hiljaisuudessa tekemään uutta musiikkia. 2021 DISCO solmi levytyssopimuksen Sony Music Entertainment Finlandin kanssa. Yhtye julkaisi myös yhdessä Katri Ylanderin kanssa remix-version kappaleesta ”Jos tänään kuolen”. DISCO on myös mukana hyväntekeväisyys kappaleella ”Pidä huolta”
Julkaisut
Albumit: Singlet:
Kokoelmat:
Musiikkivideot:
Pasi Vainionperä
Pasi Vainionperä (s. 27. helmikuuta 1983 Tampere) on suomalainen laulaja.
Pasi Vainionperä valittiin Iskelmäartisti 2009 -voittajaksi Jämsän Himoksessa järjestetyllä Iskelmäfestivaalilla heinäkuussa 2009. Toiseksi kisassa ylsi aiemmin DCX-yhtyeen laulajana toiminut Katri Metso.
Vainionperä sai palkinnoksi Iskelmäartisti-voitostaan levytyssopimuksen kansainvälisen Warner Musicin kanssa sekä keikkamyyntisopimuksen ohjelmatoimisto Popgramin kanssa.
Pasi Vainionperän ensimmäinen single, Petri Munckin käsialaa oleva Rakkaudessa suuria julkaistiin syyskuussa 2009. Se ylsi ensimmäisellä viikollaan radiokanava Iskelmän kuulijalistan toiselle sijalle ja oli vuonna 2010 kaupallisten radioiden 21. soitetuin kappale. Toinen single, Ole totta, julkaistiin tammikuussa 2010 MySpacessa.
Warner Music julkaisi Vainionperän debyyttialbumin Rakkaudessa suuria 26. toukokuuta 2010. Albumi valittiin paikallisradioiden toimesta kuukauden levyksi.
Marraskuussa 2016 Sony Music Entertainment julkaisi Vainionperän singlen nimeltään Rakkauden rikollinen, jonka sanoitus ja osittain myös sävellys ovat Vainionperän omaa kädenjälkeä.
Mantšukuon yuan
Mantšukuon yuan (满洲国圆) oli Mantšukuon virallinen valuutta kesäkuusta 1932 elokuuhun 1945.
Yuanin arvo perustui 23,91 gramman painoiseen määrään hopeaa. Yuani korvasi kiinalaisen Haikwanin taelin, joka oli yleisessä käytössä Mantšuriassa ennen Mukdenin välikohtausta.
Historia
Aluksi Japanin keskuspankki vastasi setelien ja kolikoiden lyömisestä, mutta myöhemmin Mantšukuon keskuspankki alkoi itse valmistaa rahaa. Hopean arvon vaihtelun myötä yanin sidos hopeaan purettiin vuonna 1935, ja kurssi sidottiin Japanin jeniin. 1940-luvulla yuania käytettiin valuuttaana Yhdysvaltojen, Saksan ja Japanin kanssa käydyssä ulkomaankaupassa.
Seteleitä painettiin 5 chiaon (puoli yuania), 1 yuanin, 5 yuanin, 10 yuanin ja 100 yuanin arvoisina. Seteleissä oli yleensä kuvituksena Qing-dynastian hallitsijoita. Inflaation seurauksena vuonna 1944 alettiin valmistaa myös 1000 yuanin seteliä.
pienoiskuva|200px|Mantšukuon kuitukolikot Yuan jakautui kymmeneen chiaoon, 100 feniin tai 1000 lihin. Kolikoita valmistettiin 5 lin kerrannaisina aina 10 feniin saakka.
Vuosina 1944 ja 1945 valmistettiin 1 ja 5 fenin kolikoita "punaisesta tai ruskeasta kuidusta", joka muistutti pahvia. Nämä ovat yksiä harvoja kolikoita, joita ei ole valmistettu metallista.
Toisen maailmansodan jälkeen vuonna 1948 Tung Pei Bank lunasti noin 12 miljardia yuania.
Kaa
Kaa (hindi का) on fiktiivinen pyton, joka esiintyy Rudyard Kiplingin tarinakokoelmassa Viidakkokirja. Kaa on luonteeltaan vahva ja vaikutusvaltainen käärme, joka on melko iäkäs. Hän saa kenet tahansa hypnoosiin katseellaan.
Mantšukuon yuan
Setelit
pienoiskuva|vasen|300px|10 yuanin seteli, 1937 (etupuoli) kuvassa keisari [[Ch'ien-lung ]] pienoiskuva|300px|10 yuanin seteli, 1937 (tausta), kuvassa [[Mantšukuon keskuspankki]] pienoiskuva|vasen|300px|100 yuanin seteli, 1944 (etupuoli) kuvassa [[Kungfutse]]pienoiskuva|300px|100 yuanin seteli, 1944 (tausta), kuvassa soijapapusiiloja
Sylvester Levay
upright|pienoiskuva|Sylvester Levay.
Sylvester Levay (, alun perin Lévay Szilveszter, s. 16. maaliskuuta 1945 Subotica, Jugoslavia) on unkarilainen musikaalisäveltäjä. Hän on säveltänyt mm. Elisabeth- ja Rebecca-musikaalit. Levay on tehnyt musikaaleja myös muista historiallisesti merkittävistä henkilöistä, kuten Marie Antoinettesta. Levay kiertelee usein omien musikaaliensa tähtien kanssa säestämässä näitä esiintymisiä. Esimerkiksi hän säesti pianolla Elisabeth-musikaalin Japanin-kiertuetta.
Tunnetuin Levayn musikaaleista on Elisabeth, joka kertoo Itävallan keisarinnan traagisen elämäntarinan.
We Are Number One
We Are Number One (suom. Ollaan parhaita) on kappale islantilaisesta lasten tv-sarjasta Lazy Town. Se kuultiin sarjan neljännen kauden kahdestoista jaksossa "Robbien unelmajoukkue", joka on kaikkiaan 103. jakso.
Kappaleen musiikkivideo on Lazy Townin virallisen YouTube-kanavan katsotuin video, keräten yli 115 miljoonaa katselukertaa marraskuuhun 2021 mennessä.
Luettelo San Marinon kapteenivaltionhoitajista
Tämä on luettelo San Marinon kapteenivaltionhoitajista. Kapteenivaltionhoitajien koko titteli on italiaksi Eccellentissimi capitani regentti.
Guatemalan lippu
thumb|Guatemalan lippu
Guatemalan lippu on Guatemalan valtion kansallistunnus vaakunan, moton ja kansallislaulun ohella. Se koostuu kolmesta samankokoisesta pystyraidasta. Taivaansinisten raitojen välissä oleva valkoinen raita kuvastaa sitä, että Guatemala on maa Tyynenmeren ja Atlantin välissä. Lipun valkoinen väri symboloi myös rauhaa. Valkoisen raidan keskellä on Guatemalan vaakuna.
Vaakunaan sisältyy Guatemalan kansallislintu mayaketsaali, joka symboloi vapautta; pergamenttirulla, jossa on Väli-Amerikan Espanjasta itsenäistymispäivä 15. syyskuuta 1821; ristikkäin olevat kiväärit, jotka kuvaavat Guatemalan tahtoa puolustaa itseään tarvittaessa vaikka voimakeinoin; laakeriseppele, voiton symboli; ja kaksi miekkaa, jotka kuvaavat kunniaa.
Nykyinen lippu on vuodelta 1871. Se perustuu Keski-Amerikan liittovaltion lippuun vuodelta 1824. Guatemalan lippu on Mosambikin lipun lisäksi ainoa kansallislippu, jossa on kuvattu nykyaikainen ase (kivääri).
Ride On
Ride On on suomalaisen kitaristi Albert Järvisen ensimmäinen sooloalbumi, joka julkaistiin vuonna 1974. Levystä ilmestyi remasteroitu CD-versio 31. lokakuuta 2007.
Easy Livin’
Easy Livin’ (tai Easy Living) on brittiläisen Uriah Heep -yhtyeen kuuluisa, vuonna 1972 julkaistu kappale, joka sisältyy yhtyeen albumille Demons and Wizards.
Yleistä kappaleesta
Kappale on kokonaan Uriah Heepin silloisen kosketinsoittaja-kitaristin Ken Hensleyn käsialaa. Tyyliltään se on suoraviivainen, iskevä hard rock -kappale. Kappaleen esittävät David Byron (laulu), Ken Hensley (kosketinsoittimet, taustalaulu), Mick Box (kitara), Gary Thain (bassokitara) ja Lee Kerslake (rummut). Kappaleen sanoitukset kertovat laulun nimen mukaisesti ”helposta elämästä”.
Kappale on julkaistu singlenä, mutta sen b-puolella on ollut eri kappaleita eri maissa. Useimmiten b-puolella on ollut vuoden 1970 hittikappale ”Gypsy”. Muita b-puolen kappaleita ovat mm. ”All My Life” ja ”Traveller in Time” (Portugalin vuoden 1976 julkaisussa). Nämä molemmat sisältyvät Demons and Wizards -albumille.
Kappaleesta julkaistiin vuonna 1989 singlenä live-versio. Vuonna 2006 Uriah Heep julkaisi Easy Livin’: Singles A’s & B’s -nimisen kokoelman, johon sisältyi myös sen nimikappale. Vuonna 2009 yhtye julkaisi laulusta Celebration-albumillaan vaihtoehtoisen studioversion.
Vastaanotto
”Easy Livin’” ei yltänyt kotimaansa singlelistoille, mutta se oli menestys Alankomaissa, Saksassa ja Skandinaviassa. Kappale nostikin ”The Wizardin” ohella yhtyeen suursuosioon.
Vuonna 1995 Radiomafia lisäsi ”Easy Livin’” -kappaleen Top 500 -kappalelistalleen.
Singlen sisältö
A-puoli B-puoli
Cover-versiot
”Easy Livin’” -kappaleesta ovat tehneet oman cover-versionsa ainakin A-ha, Blackfoot, D.C. Cooper, W.A.S.P. ja Vilperin Perikunta.
Lia Hinten
Amelia Antonia Josepha ”Lia” Hinten (myöh. Louer, 26. elokuuta 1942 Tilburg – 26. huhtikuuta 2021 Dongen) oli alankomaalainen monipuolinen yleisurheilija.
Hinten, vuodesta 1966 avioiduttuaan Louer, saavutti 400 metrillä sisäratojen EM-hopeaa Prahassa 1967. Hän piti vuoden verran hallussaan 400 metrin sisäratojen Euroopan ennätystä. Tokion kesäolympialaisissa 1964 hän sijoittui jalkansa lämmittelyssä loukanneena viisiottelussa 14:nneksi. Hän kilpaili myös pika-aitajuoksijana. Louer oli jo osallistumassa maailmantilaston neljäntenä Méxicon kesäolympialaisiin 1968 mutta tuli paikan päällä pahoinvoivaksi. Louerin todettiin olevan raskaana, minkä vuoksi tämä päätti olla kilpailematta ja päätti uransa. Louer kuoli Dongenissa 78-vuotiaana 26. huhtikuuta 2021.
Sojuz 25
Laukaisu tapahtui Baikonurin kosmodromilta 9. lokakuuta 1977 ja paluu noin 2 vuorokautta myöhemmin, 11. lokakuuta 1977. Lennon radiokutsu oli Fotoni (Фотон). Lennon oli ennustettu olevan pidempi, mutta se keskeytyi, koska telakointi Saljut 6 -avaruusasemalle epäonnistui.
Lennart Heljas
Lennart Albert Heljas (vuoteen 1935 Helenius, 13. toukokuuta 1896 Viipuri – 9. maaliskuuta 1972 Kuopio) oli suomalainen evankelisluterilainen pappi ja maalaisliittoa edustanut poliitikko.
Heljas valmistui ylioppilaaksi vuonna 1914, suoritti teologian erotutkinnon ja sai pappisvihkimyksen vuonna 1918 ja suoritti pastoraalitutkinnon vuonna 1920. Valmistuttuaan Heljas toimi ensin pappina, uskonnon opettajana ja vankilapastorina Helsingissä ja Vaasassa vuosina 1918–1920. Vuodet 1920–1931 hän oli merimiespappina Cardiffissa ja Lontoossa. Vuosina 1931–1937 hän toimi kirkkoherrana Kaavilla ja vuodet 1937–1967 Kuopion maaseurakunnan kirkkoherrana. Rovastin arvon hän sai vuonna 1945.
Kansanedustajana Heljas toimi 19 vuotta vuosina 1939–1958 edustaen Kuopion läänin läntistä vaalipiiriä. Hän toimi eduskunnan toisena varapuhemiehenä vuonna 1945, ensimmäisenä varapuhemiehenä vuonna 1946 ja uudelleen vuosina 1954–1956 ja 1957.
Ministerinä Heljas oli kolmeen otteeseen. Pekkalan hallituksessa hän oli ministerinä sosiaaliministeriössä ajalla 26. maaliskuuta 1946 – 26. toukokuuta 1948 ja opetusministerinä ajalla 26. toukokuuta – 29. heinäkuuta 1948. Kekkosen I hallituksessa hän oli opetusministerinä ajalla 17. maaliskuuta 1950 – 17. tammikuuta 1951 ja Kekkosen II hallituksessa niin ikään opetusministerinä ajalla 17. tammikuuta 1951 – 20. syyskuuta 1951.
Presidentin valitsijamiehenä Heljas oli vuosina 1950 ja 1956 ja hän kuului myös Suomen valtuuskuntaan Pariisin rauhanneuvotteluissa ja Suomen YK-valtuuskuntaan.
Guiomar Novaes
thumb|right|Guiomar Novaes
Guiomar Novaes (28. helmikuuta 1895 São João da Boa Vista – 7. maaliskuuta 1979 São Paulo) oli brasilialainen pianisti.
Novaes aloitti 7-vuotiaana opiskelun Luigi Chiaffarellin johdolla. Vuonna 1909 hän pääsi Brasilian hallituksen stipendillä opiskelemaan Isidor Philippin johdolla Pariisin konservatorioon, josta hän valmistui kaksi vuotta myöhemmin ensipalkinnon kera. Novaes kiersi Länsi-Euroopassa ensimmäisen maailmansodan puhkeamiseen saakka ja teki 11. marraskuuta 1915 Pohjois-Amerikan-debyyttinsä New Yorkissa.
Novaes meni vuonna 1922 naimisiin arkkitehti, säveltäjä Octávio Pinton kanssa. Pariskunnalle syntyi kaksi lasta, joita varten Pinto sävelsi teoksen Scenas infantis. Novaes levytti muiden muassa François Couperinin, Domenico Scarlattin, Johann Sebastian Bachin, Wolfgang Amadeus Mozartin, Isaac Albénizin, Camille Saint-Saënsin, Ludwig van Beethovenin, Robert Schumannin, Franz Lisztin, Frédéric Chopinin, Claude Debussyn ja Louis Moreau Gottschalkin teoksia. Hän jatkoi uraansa 1970-luvun alkuun ja piti viimeisen Yhdysvaltain-esiintymisensä Hunter Collegessa vuonna 1972.
Harold C. Schonberg rinnasti Novaesin esiintyjänä Josef Hofmanniin.
Monmu
Keisari Monmu (, 683 – 18. heinäkuuta 707) oli Japanin 42. keisarillinen hallitsija vuosina 697–707.
Mommu oli keisari Tenmun ja keisarinna Jitōn pojanpoika. Hänen isänsä kruununprinssi Kusakabe kuoli Monmun ollessa kuusivuotias. Monmu nousi valtaan vuonna 697 ja hallitsi vuoteen 707 asti, jolloin hän kuoli sairauden seurauksena. Tämän vuoksi häntä seurasi hallitsijana hänen äitinsä, keisarinna Genmei. Monmulta jäi yksi poika, Obito no miko (prinssi Obito), jonka hän oli saanut Fujiwara no Miyakon, Fujiwara no Fuhiton tyttären, kanssa. Obitosta tuli myöhemmin keisari Shōmu.
Malankivuono
Malankivuono ( tai Malangsfjorden, ) on Pohjois-Norjassa Tromssan läänissä sijaitseva vuono. Vuonon uloin osa muodostaa itse asiassa Senjan ja Kvaløyan saarten välisen salmen. Malankivuonon sisempi, mantereeseen työntyvä varsinainen vuono-osa muodostaa rajan itäisen Lenvikin kunnan ja läntisempien Tromssan kaupungin ja Balsfjordin kuntien välillä.
Malankivuonon sivuvuonoja ovat Rossfjorden, Målselvfjorden, Aursfjorden ja Nordfjorden. Sen rannoilla sijaitsevia taajamia ovat Sommarøy, Brensholmen, Laukvik, Tennskjær ja Mortenhals. Seuraava vuono Malankivuonosta itään on Paatsivuono.
Malangen
Legend I
Legend Part I aloittaa Saviour Machinen neljän osan Legend-trilogian, joka käsittelee Ilmestyskirjan tapahtumia. Se julkaistiin vuonna 1997 Massacre Recordsin kautta.
Verkkojärvi (Kangasala)
Maantietoa
Järven pinta-ala on 15,8 hehtaaria ja se on 850 metriä pitkä ja 250 metriä leveä. Se on kaarevan muotoinen ja sen pohjoisrannassa on alle 100 metriä pitkä soinen niemi. Järvellä on kartan mukaan yksi autio ja nimetön saari, joka on noin 40 metriä pitkä ja muutamia metrejä leveä. Sen rantaviivan pituus on 2,4 kilometriä ja sen rannat ovat metsämaata. Pohjoisrannalla sijaitsee laavu, jonne tulee tie Rajalan kämpältä. Kämppä sijaitsee alle neljänsadan metrin päässä järvestä. Kämpälle pääsee Sahalahden kylältä tulevaa tietä pitkin.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Mallasveden ja Pälkäneveden alueella (35.71), jonka Sappeenjärvenojan valuma-alueeseen (35.716) se kuuluu. Järven vedenpinnan korkeus on 132,8 metriä mpy. Järven kaakkois- ja länsirantaan on johdettu metsäojia. Pohjoisessa sijaitseva Suojärvi laskee Verkkojärven länsipäähän ja lähes samasta kohtaa lähtee laskuoja Koiransuolen kautta Vasajärveen. Reitin vedet laskevat lopuksi Sappeenjärven kautta Pälkäneveden Jouttesselän Hiukonlahteen.
Luontoarvoja
Järven itäosissa sijaitsee maakunnallisesti arvokas rantasuometsä. Järvellä pesii kuikka ja kurki, rantasuolla kasvaa nevaimarretta. Rantametsät ovat vanhaa kuusikkoa, jossa kasvaa esimerkiksi pussikämmekkää, koiranheisiä, mustakonnanmarjaa, maariankämmekkää, tähtitalvikkia ja yövilkkaa. Järven vesi on luokiteltu tyydyttäväksi ja järvi soveltuu myös virkistyskäyttöön tyydyttävästi. Vedenlaatua koettelee runsas humuspitoisuus, happamuus ja veden voimakas todettu happitalouden häiriötila.
Järven rantaan on rakennettu tauko- ja yöpymispaikka, joka liittyy Laipanmaan retkeilyreitistöön. Se sijaitsee järven pohjoisrannassa. Tarjotut palvelut ovat laavu, tulentekopaikka ja vessa.
Marja-Leena Laakso
Marja-Leena Laakso (o.s. Lehtonen, s. 25. huhtikuuta 1965 Pori) on suomalainen varhaiskasvatustieteen professori ja Jyväskylän yliopiston koulutuksesta vastaava vararehtori.
Laakso toimi kasvatustieteiden (vuoden 2017 alusta kasvatustieteiden ja psykologian) tiedekunnan dekaanina vuoden 2014 alusta. Hänet valittiin vararehtoriksi syksyllä 2017. Elokuussa 2021 Laakso valittiin jatkamaan tehtävässä enintään viisivuotiskauden 1. elokuuta 2022 alkaen.
Laatokannorppa
Laatokannorppa eli laatokanhylje (Pusa hispida ladogensis, aiemmin Phoca hispida ladogensis) on norpan alalaji, jota elää vain Laatokan järvessä Venäjällä. Niitä on noin 2 000–3 000 yksilöä. Tärkeimmät elinalueet sijaitsevat pohjoisella Laatokalla Sortavalan ja Valamon saaristossa.
Oklahoma
Oklahoma ([oklahoma tai oklahooma], amerikkalaisittain []) on Yhdysvaltojen osavaltio. Sen alue liitettiin Yhdysvaltoihin vuonna 1803, kun Ranska myi Louisianan alueen, johon myös nykyinen Oklahoma kuului. Osavaltioksi Oklahoma muodostettiin kuitenkin vasta 16. marraskuuta 1907, jolloin siitä tuli liittovaltion 46. osavaltio. Osavaltion nimi tulee siellä asuvan Choctaw-heimon kielen sanoista Okla (kansa) ja homa (punainen). Osavaltion asukasluku vuonna 2014 oli pyöristettynä 3,9 miljoonaa.
Maantiede
220px|thumb|vasen|[[Biisoni|Biisoneita Oklahoman Wichita Mountains -luonnonsuojelualueella.]] Oklahoman rajanaapureita ovat Kansas ja Colorado pohjoisessa, New Mexico lännessä, Texas etelässä ja Missouri ja Arkansas idässä. Osavaltion pääkaupunki on Oklahoma City.
Ágios Thomás (Boiotia)
Ágios Thomás on Kreikan kylä, joka kuuluu hallinnollisesti Tanágran kuntaan, Boiotian alueyksikköön ja Keski-Kreikan alueeseen. Kylän väkiluku on 1 292 (vuonna 2011).
Oklahoma
Maantiede
Osavaltion luoteisnurkassa on "pannun kahvaksi" (Oklahoma Panhandle) kutsuttu maakaistale. Siihen aikaan, kun Teksas liitettiin Yhdysvaltoihin, Pannunkahva oli 55 km (34 mailia) leveä suikale ei-kenenkään-maata Kansasin ja Teksasin välissä. Se liitettiin Oklahomaan 1890. Oklahoman korkein kohta, Black Mesa, sijaitsee sen alueella.
Ágios Thomás (Boiotia)
pienoiskuva|vasen|Ágios Thomáksen Pyhän Tuomaan (Ágios Thomás) kirkko. Ágios Thomáksen kylä sijaitsee Asopós-joen eteläpuolella noin 10 kilometriä lounaaseen Oinófytasta ja noin 32 kilometriä itään Thívasta. Se on saanut nimensä kylän bysanttilaisaikaisesta, 1100-luvulla rakennetusta Pyhälle Tuomaalle (Ágios Thomás) omistetusta kirkosta. Ágios Thomás muodostaa oman kyläyhdyskuntansa (Τοπική Κοινότητα Αγίου Θωμά, Topikí Koinótita Agíou Thomá).
Aiemmin kylä kuului Oinófytan kuntaan ja vuodesta 2011 lähtien Tanágran kunnan Oinófytan kunnallisyksikköön.
Oklahoma
Ilmasto
Pannunkahvassa talvipuolen sateesta tulee merkittävä osa, noin 70–80 senttimetriä, lumena. Muuallakin sataa lunta, mutta vähemmän.
Oklahoma tunnetaan myös lukuisista tornadoistaan, sillä se sijaitsee niin kutsutulla Tornado Alleylla. Siellä havaitaan vuosittain keskimäärin 62 tornadoa. 3.–6. toukokuuta vuonna 1999 oli Oklahoman alueella ennätyksellisen paljon tornadoja. Ne tappoivat yli 40 ihmistä ja aiheuttivat 1,2 miljardin dollarin vahingot. Maahan asti iskeytyviä tornadoja oli 66 kappaletta, joista suurin tornado oli luokkaa F5, joka on suurin mahdollinen tornado. Tornadoja esiintyi yhtämittaisesti noin 72 tuntia.
Historia
Intiaanit asuttivat Oklahoman joko viime jääkaudella tai pian sen jälkeen. Ensimmäiset tunnetut heidän tekemänsä rakennelmat ovat kummunrakentajien kumpuja noin vuosilta 850–1450. Espanjalainen Francisco Vásquez de Coronado saapui seudulle vuonna 1541, mutta ranskalaiset vaativat aluetta itselleen ja saivatkin sen 1700-luvulla. Yhdysvallat osti alueen Ranskalta vuonna 1803.
1830-luvulla monia intiaaniheimoja siirrettiin pakolla Oklahomaan. Alue määriteltiin Intiaaniterritorioksi. Sinne asettui laittomasti valkoisia siirtolaisia. Lainmuutos avasi seudun suuremmalle valkoisten muutolle vuonna 1887. Tulsassa tapahtui suuri rotumellakka vuonna 1921.
Lopulta vuonna 1907 Oklahoman osavaltio perustettiin. 1930-luvulla koettiin väestöä pakoon ajanut Dust Bowl, suuri kuivuus. Vuonna 1995 tehtiin tuhoisa Oklahoma Cityn pommi-isku.
Hallinto ja politiikka
Oklahoman lainsäädäntövaltaa käyttää kaksikamarinen osavaltion parlamentti. Ylähuoneessa eli senaatissa on 48 jäsentä, alahuoneessa eli edustajainkokouksessa on 101 jäsentä. Alahuoneen jäsenet valitaan kahdeksi vuodeksi kerrallaan, ylähuoneen vaalikausi on neljä vuotta, mutta ylähuoneen jäsenistä puolet vaihtuu joka toinen vuosi.
Ylintä toimeenpanovaltaa käyttää kuvernööri. Kuvernöörinä on vuodesta 2019 ollut republikaani Kevin Stitt.
Osavaltio on jaettu 77 piirikuntaan.
Talous
Oklahoman maatalouden tärkeimpiä tuotteita ovat nautakarja, siat, broilerit, vehnä ja maitotaloustuotteet. Teollisuuden tärkein ala on koneteollisuus, Oklahomassa valmistetaan myös varsinkin öljynporauskalustoa. Kaivannaisista tärkeimpiä ovat raakaöljy ja maakaasu. Vuonna 2016 Oklahoma oli Yhdysvaltojen viidenneksi suurin öljyntuottajaosavaltio. Siellä on viisi öljynjalostamoa. Myös maakaasun tuottajana se kuuluu suurimpiin osavaltioihin. Tuulisähkön tuottajana se on kolmanneksi suurin.
Kymmenen suurimman työnantajan joukossa on kaksi yliopistoa, kolme ilmailualan toimijaa (American Airlines, Yhdysvaltain ilmailuhallinto ja Altusin lentotukikohta) sekä viisi terveysalan työnantajaa.
Oklahoman tuloveroprosentti on Yhdysvaltojen keskiarvon alapuolella. Vuonna 2016 osavaltio kantoi tuloveroa enimmillään viisi prosenttia.
Väestö
Oklahomassa puhutaan yli 50 kieltä. Osavaltion alueella elää 55 intiaaniheimoa.
Intiaanien osuus väestöstä (9,2%) on selvästi suurempi kuin Yhdysvalloissa keskimäärin (1,3%). Mustien ja aasialaisten osuus on vastaavasti pienempi.
Kulttuuri
Oklahomassa toimii neljä sinfoniaorkesteria, joiden kotipaikat ovat Tulsa, Lawton, Enid-Phillips ja Norman. Tunnetuimmat kuvataiteilijat ovat intiaaneja, mutta öljyllä rikastuneet keräilijät ovat hankkineet museoihin myös muualla tehtyä taidetta. Intiaanien kulttuuriperinnettä esitellään vuosittain kahdella festivaalilla ja Andarkon ulkoilmamuseossa. Will Rogers -museossa on puiolestaan cowboy-perinteen esineistöä.
Urheilu
pienoiskuva|Paycom Center Oklahomassa on vain muutama ammattilaisurheilujoukkue. Yliopistourheilu on erittäin suosittua osavaltiossa. Oklahoman yliopistolla ja Oklahoma State Universityllä on yliopistojalkapallojoukkueet, joilla on kymmeniä tuhansia kannattajia, ja laitokset ovat Yhdysvaltain arvostetuimpia urheilun suhteen. Oklahomassa järjestetään PGA- ja U.S. Open -golfturnauksia.